«Պտղի սեռի խտրական ընտրության նվազեցումը Արմավիրում իրազեկության բարձրացման քարոզարշավի և կարողությունների զարգացման միջոցով» ծրագրի շրջանակներում նոյեմբեր ամսվա ընթացքում ֆիլմերի դիտում, քննարկումներ իրականացվեցին Արմավիրի մարզի 10 համայնքներում՝ Արմավիր, Փշատավան, Լուկաշին, Ջանֆիդա, Խանջյան, Լեռնագոգ, Քարակերտ, Տանձուտ, Նորավան և Սարդարապատ: Հանդիպումների ընթացքում հիմնական շեշտը դրվեց պտղի սեռով պայմանավոված հղիության արհեստական ընդհատումների առողջական, բժշկական և դեմոգրաֆիական բացասական հետևանքների վրա, քննարկվեց որոշումներ կայացնելու գործընթացում, ընտանիքի պլանավորման հարցերում կնոջ դերի կարևորությունը, անդրադարձ կատարվեց կանանց իրավունքների, վերարտադրողական առողջության հարցերին: